text: Tysk bilist stak af: Politiet frygter ikke længere for hans tilstand
  23 maj 2018 kl. 08.12
  Syd- og Sønderjyllands Politi frygter ikke længere, at en tysk flugtbilist flakker kvæstet rundt efter mystisk bil-ulykke på motorvej natten til onsdag.
  Onsdag formiddag er der stadig meget mystik omkring omstændighederne ved en ulykke i nat på motorvej E45 i sydgående retning.
  Politiet fik en anmeldelse om ulykken klokken 02.58. Meldingen gik på en væltet bil på motorvejen. 
  I forbindelse med en anden af nattens opgaver havde politiet tilkaldt en hundefører til Aabenraa. Da han var på vej til Aabenraa, var han lige ved at køre ind i den fuldstændigt mørkelagte tyske indregistrerede bil, som lå i første vognbane på motorvejen.
  Klik her og se flere billeder hos Local Eyes. 
  Motorvejen var spærret frem til klokken 06.45 i morges, mens politiet ledte efter føreren af ulykkesbilen. Man frygtede, at bilens fører lå slynget ind på marken eller flakkede rundt i chokeret tilstand.
  Nikolaj Hølmkjær, vagtchef, Syd- og Sønderjyllands Politi: "Han er stadig som sunket i jorden, og vi tror, at han skjuler sig med vilje på grund af dårlig samvittighed. <br /> "
  - Vi har nu fået kontakt til ulykkesbilens ejer, der bor et godt stykke nede i Tyskland. Han fortæller, at han har lånt bilen ud til en kammerat, der har viderelånt bilen til endnu en kammerat - alle tyskere. Den historie sammmenholdt med, at tændingsnøglen er fjernet fra ulykkesbilen, får os til at vurdere, at ulykkesbilens fører har taget flugten uden større kvæstelser, siger vagtchef ved Syd- og Sønderjyllands Politi, Nikolaj Hølmkjær, til TV SYD og tilføjer:
  - Han er stadig som sunket i jorden, og vi tror, at han skjuler sig med vilje på grund af dårlig samvittighed.
   Ulykken skete mellem afkørsel 69 Haderslev S og afkørsel 70 Aabenraa N.
  